google/wiki40b huggingface dataset:
पटना सिलसिलेवार बम धमाके, 2013

घटना

पटना शहर में 27 अक्टूबर 2013 को नरेन्द्र मोदी की हुंकार रैली का कार्यक्रम था। इस वजह से गान्धी मैदान में लाखों लोगों की भीड़ मौजूद थी। भारी संख्या में लोग ट्रेनों से भी आ रहे थे। इस कारण स्टेशन पर भी काफी भीड़ थी। पहला धमाका 10 बजे रेलवे स्टेशन के शौचालय में हुआ। फिर पाँच धमाके गान्धी मैदान के आसपास हुए। रेलवे स्टेशन पर एक धमाका बम को डिफ्यूज़ किये जाते समय हुआ। नरेन्द्र मोदी ने भी रैली खत्म करते हुए लोगों से शान्ति बनाये रखने की अपील की। उन्होंने रैली में आये लोगों से कहा कि वे घर जाने में जल्दबाजी नहीं करें।
प्रधानमन्त्री मनमोहन सिंह ने विस्फोटों की निन्दा करते हुए लोगों से शान्ति बनाये रखने की अपील की। प्रधानमन्त्री ने बिहार के मुख्यमन्त्री नीतीश कुमार से फोन पर बात की और उनसे विस्फोटों की तेजी से जाँच कराने व दोषियों को दण्डित करना सुनिश्चित करने को कहा। गृह मंत्रालय ने भी बिहार सरकार से विस्फोटों के बारे में रिपोर्ट माँगी। राज्य में राष्ट्रीय जांच एजेंसी और राष्ट्रीय सुरक्षा गार्ड की टीम भेजी गयी।
मुख्यमन्त्री नीतीश कुमार ने इस घटना में मारे गये लोगों के परिजनों को पाँच-पाँच लाख रुपये देने की घोषणा की। साथ ही उन्होंने यह ऐलान भी किया कि घायलों का इलाज कराया जायेगा।

जांच

इस मामले में पुलिस ने रांची से विस्फोटकों के साथ दो संदिग्धों को हिरासत में लिया गया। उनके पास से जो डेटोनेटर, प्रेशर कुकर बम, जेहादी साहित्य और सीडी बरामद किये गये उनकी अब तक की जाँच में जो बातें सामने आयी हैं उससे आतंकी संगठन इण्डियन मुजाहिदीन पर शक जा रहा है।
इससे पहले पुलिस ने पटना रेलवे स्टेशन के टॉयलेट में ब्लास्ट के ठीक बाद इम्तियाज समेत 4 को भी हिरासत में लिया था। उसे लोगों ने बैग से कुछ संदिग्ध चीज रखते हुए देखा था। इम्तियाज के पास से कई दस्तावेज मिले, जिसमें रांची के कई पते और कुछ मोबाइल नम्बर थे। उस पते और नम्बर का क्रम जब मिलाया गया तो यह जानकारी सामने आयी कि धमाके के बाद गान्धी मैदान के पास से ही रांची के उन नम्बरों पर बात की गयी थी।
जांचकर्ताओं के अनुसार इन धमाकों का मुख्य साजिशकर्ता मोहम्मद तहसीन अख्तर है जो कि इंडियन मुजाहिदीन का दूसरा सबसे बड़ा आतंकी है। तहसीन 2005 में चिकमंगलूर स्थित एक मदरसा में कट्टरपंथी बन गया मीडिया में खुलासा हुआ कि तहसीन अख्तर समस्तीपुर से संबंधित जदयू नेता तकी अख्तर का भतीजा है।

विवाद

इन धमाकों के बाद देश के गृहमन्त्री सुशील कुमार शिंदे शाम को मुंबई में रज्जो फिल्म का संगीत अल्बम रिलीज करने पहुँच गये। उन्होंने समारोह में बोलते हुए कहा कि "पटना में आज जो हुआ उससे मुझे लगता था यहाँ आ नहीं पाऊँगा, लेकिन आज मैं दिल से यहाँ आना चाहता था।" भाजपा की तरफ से निशाना बनाये जाने के बाद विदेश मंत्री सलमान खुर्शीद ने शिंदे का बचाव करते हुए कहा कि "पटना के अलावा भी शिंदे की अपनी जिन्दगी है।"
देवी

देवी (ग़लत अनुवाद : en:Goddess) किसी भी देवता को कहते हैं जो स्त्री हो या जिसे स्त्री रूप में माना जाता हो। हिन्दू धर्म में कई देवियाँ हैं, जैसे पार्वती, दुर्गा, काली, सरस्वती, गंगा, लक्ष्मी और उनके अवतार जैसे सीता, राधा, आदि।
देखिये : देवता।
मृत भाषा

मृत भाषा या विलुप्त भाषा उसे कहा जाता है, जिसे बोलने वाला कोई भी जीवित नहीं हो। चाहे उस भाषा का किसी अन्य भाषा बोलने वालों द्वारा अन्य प्रकार से उपयोग भी क्यों न हो रहा हो। इस तरह के भाषाओं का कोई मातृभाषी नहीं होता है। किसी भाषा के मृत या विलुप्त होने का कारण, उनके बोलने वालों द्वारा किसी अन्य भाषा को स्वीकार करना या उन सभी की मृत्यु हो जाना ही होता है।

भाषा की मौत

सामान्यतः यदि उस भाषा का स्थान सीधे सीधे कोई अन्य भाषा ले लेती है तो उस भाषा का दूसरे भाषाओं में अनुवाद भी संभव होता है। जैसे अमेरिका में बने कई भाषाओं पर अंग्रेजी, फ्रांसीसी, पुर्तगाली आदि के उपनिवेशों ने वहाँ की भाषा को अपने भाषा के साथ बदल दिया। इस तरह के बदलाव से अनुवाद तो किया जा सकता है लेकिन उस भाषा को उसी रूप में पुनर्जीवित नहीं किया जा सकता, क्योंकि कई वाक्य और शब्द उसी के साथ हमेशा के लिए मिट जाते हैं।
जिसके भी कोई बोलने वाले या लिखने वाले लोग न हो उसे विलुप्त भाषा मान लिया जाता है। इस तरह की भाषाओं को मृत भाषा भी कहा जाता है। कई कमजोर भाषाओं के लिए आर्थिक व सांस्कृतिक वैश्वीकरण और विकास के कारण खतरा पैदा हो गया है। विश्व बाजार में आसानी से बातचीत करने के लिए लोग अपनी मातृभाषा को छोड़ कर अंग्रेजी, चीनी, स्पेनी और फ्रांसीसी आदि भाषाओं को सीखने का प्रयास करते हैं। इसके कारण इसका प्रभाव उनके मातृभाषा पर पड़ता है।
अमेरिकी भाषाविद् सारा ग्रे थॉमसन और टेरेंस कौफमैन ने 1991 में भाषा परिवर्तन पर अध्ययन किया था, जिसमें उन्होंने कहा कि भाषा के विलुप्ति के तीन मुख्य कारण है। पहला और आम कारण, किसी भाषा के बोलने वालों द्वारा अचानक अपने भाषा को छोड़ कर दूसरे प्रमुख भाषा को सीखना। दूसरा कारण, कई पीढ़ियों द्वारा धीरे धीरे भाषा की मौत होना। तीसरा और सबसे दुर्लभ कारण, किसी भाषा के व्याकरण और शब्द लगभग या पूरी तरह से बदल जायें, अर्थात किसी प्रमुख भाषा से व्याकरण और शब्दों को अत्याधिक उधार लेने के साथ साथ उस भाषा के कई मातृभाषी उस भाषा को अनावश्यक शब्दों और व्याकरण के नियमों के उधार लेने से बचाने का प्रयास करते हैं। इस कारण उस भाषा को बोलने वाले, उस प्रमुख भाषा को बोलना शुरू कर देते हैं और उनकी मातृभाषा को छोड़ देते हैं।
शिक्षा प्रणाली और मीडिया जैसे इंटरनेट, टेलीविजन और प्रिंट मीडिया आदि भी भाषा को विलुप्त करने में सहायक होते हैं। जैसे यदि कोई एक देश से दूसरे देश में जाता है तो उसके बच्चे उस देश के शिक्षा संस्थानों में जिस भाषा में पढ़ाई होता है, उसी में अपनी पढ़ाई करते हैं। ऐसे में वे अपनी मातृभाषा से दूर हो जाते हैं।

उपनिवेशवाद

अमेरिका में बने कई भाषाएँ अंग्रेजी, फ्रांसीसी, पुर्तगाली आदि के उपनिवेशों के कारण अब मृत या विलुप्त भाषा बन गई है।

लूटपाट

19वीं सदी या से पूर्व कई देशों में विदेशी आक्रमणकारियों द्वारा हमला करने के साथ साथ वहाँ की चीजों को लूट भी लिया जाता था। इनमें पुस्तक आदि भी शामिल थे। इन आक्रमणकारियों द्वारा पुस्तकालय, ऐतिहासिक धरोहर आदि को नष्ट कर दिया जाता था, जिससे वहाँ केवल उनकी संस्कृति और भाषा ही बने रहे।
माहिष्मती

लोकप्रिय संस्कृति

2015 व 2017 में आयी फ़िल्में बाहुबली: द बिगनिंग तथा बाहुबली 2: द कॉन्क्लूज़न में इस नगर की ही कहानी दर्शाई गयी है।
जावेद शेख

जावेद शेख एक पाकिस्तानी अभिनेता हैं। यह कई बॉलीवुड फिल्में कर चुके हैं।
खराद

खराद या टर्निंग (Turning) एक मशीनिंग प्रक्रिया है जिसमें काटने वाला औजार प्रायः न घूमने वाला होता है और जिस वस्तु पर मशींनिंग की जा रही है वह घूर्णन गति करती रहती है। औजार प्रायः रैखिक गति करता है और घूमते हुए वर्कपीस प्र कुण्डलीनुमा रास्ता तय करता है।
टर्निंग और मिलिंग में मूलभूत अन्तर यह है कि टर्निंग की क्रिया में वस्तु घूर्णन गति करती है और मिलिंग की क्रिया में औजार घूमता है, वस्तु स्थिर रहती है। अतः टर्निंग प्रायः बेलनाकार वस्तुओं के लिए प्रयुक्त होती है और वस्तु के किसी भाग का व्यास कम करने के काम आती है।
मूषक

चूहा और मूषक

यह दोनों कभी-कभी एक ही प्राणी माने जाते हैं हालांकि कुछ सन्दर्भों में मूषक (mouse) आकार का छोटा और चूहा (rat) आकार का ज़रा उस से बड़ा होता है।

संस्कृति में

भारत में हिंदू संस्कृति में मूषक को गणेश भगवान का वाहन बताया गया है।
रजोकरी

जनसांख्यिकी

२००१ मे भारत की जनगणना के अनुसार, रजोकरी की आबादी १२,७५८ थी। आबादी मे ५६% पुरुष थे और ४४% महिलाए थी। रजोकरी की साक्षरता दर ६६% थी जो भारत की साक्षरता दर से अधिक है। रजोकरी की ६% जनसंख्या ६ वर्ष से कम आयु की है।
क्रेडिट सुइस

कम्पनी की संरचना

क्रेडिट सुइस ग्रूप एजी ज़ूरिख़ में स्टॉक कॉर्पोरेशन के रूप में पंजीकृत कम्पनी है जो एक नियंत्रक कम्पनी की तरह काम करती है। यह क्रेडिट सुइस बैंक और अन्य वित्तीय सेवओं से सम्बद्ध हितों का स्वामित्व करती है। क्रेडिट सुइस का संचालन एक निदेशक मण्डल द्वारा होता है जो कम्पनी के शेयरधारक और स्वतंत्र लेखा परीक्षक होते हैं। निदेशक मण्डल शेयरधारकों की वार्षिक आम बैठक आयोजित करता हैं जबकि निवेशक कम्पनी की भावी योजनाओं के लिए कार्यसूची निर्धारित करते हैं। शेयरधारक कम्पनी के स्वतंत्र लेखा परीक्षकों का चुनाव करते हैं जो वार्षिक रपट और अन्य वित्तीय उक्तियों का अनुमोदन करते हैं तथा उनके पास अन्य कानूनी शक्तियाँ रहती हैं। शेयरधारक अध्यक्ष द्वारा नामांकित उम्मीदवारों का तीन वर्ष के लिए निदेशक मण्डल चुनते हैं तथा प्रशासन समिति और निदेशक मण्डल की कम्पनी के प्रस्तावों पर मत देने के लिए प्रतिवर्ष छः बार बैठक होती है। यह मण्डल क्रेडिट सुइस की व्यापार रणनीतियों का अनुमोदन करता है और मुआवजा समिति के मार्गदर्शन आधारित मुआवजा सिद्धान्तों का अनुमोदन करता है। इसके पास विशिष्ट प्रबंधन कार्यों प्रतिनिधित करने वाली समिति निर्मित करने का भी अधिकार होता है।
क्रेडिट सुइस के तीन विभाग हैं: निवेश बैंकिंग, निजी बैंकिंग और निवेश प्रबंधन। एक संयुक्त सेवा विभाग इन सभी को कानूनी, आईटी और विपणन तीनों क्षेत्रों में समर्थन की व्यवस्था उपलब्ध करवाता है। इसका संचालन कार्य चार भागों में विभक्त है: स्विट्जरलैंड, यूरोप, मध्य पूर्व और अफ्रीका, अमेरिका और एशियाई प्रशांत। क्रेडिट सुइस इन्वेस्टमेंट बैंकिंग (क्रेडिट सुइस निवेश बैंकिंग) प्रतिभूतियाँ, निवेश अनुसंधान, व्यापार, प्रमुख दलाली और पूंजीगत क्रय को सम्भालती है। क्रेडिट सुइस निवेश प्रबंधन निवेश वर्ग, वैकल्पिक निवेश, रियल एस्टेट, इक्विटी, फिक्स्ड इनकम उत्पादों और अन्य वित्तीय उत्पादों को सम्भालती है।

साझा सेवाएं

साझा सेवा में, क्रेडिट सुइस स्वतंत्र नियंत्रण में सुधार के साथ प्रभागों को समर्थन की सेवाएं प्रदान करता है। साझा सेवा प्रभागों में सीएफओ (CFO), सीओओ (COO), सीआरओ (CRO), सामान्य परामर्श और आईटी विभाग शामिल हैं।
14 जून 2006 को विंटरथुर क्रेडिट सुइस से अलग कर दिया गया। एएक्सए ने लगभग 8 अरब (€) यूरो में अग्रणी स्विस बीमा कंपनी का क्रेडिट सुइस ग्रुप से अधिग्रहण किया।
क्रेडिट सुइस के सीआईओ कार्ल लैंडर्ट, ज्यूरिख, स्विट्जरलैंड में स्थित हैं।

प्रायोजन

2006 और 2009 के बीच क्रेडिट सुइस स्विस F1 टीम सौबर के प्रायोजकों में से एक था।
क्रेडिट सुइस स्विट्जरलैंड राष्ट्रीय फुटबॉल टीम और रोजर फेडरर का प्रायोजक है।

विलय और अधिग्रहण

सीएसएफबी (CSFB) अमरीका, क्रेडिट सुइस फर्स्ट बोस्टन आईएनसी (Inc) के पूर्ण स्वामित्व वाली एक सहायक कंपनी है, जो क्रम में सीएस (CS) की एक पूर्ण स्वामित्व वाली सहायक कंपनी है। सीएस (CS) सीएसजी (CSG) की एक पूर्ण स्वामित्व वाली सहायक कंपनी है। सीएसएफबी (CSFB) अमरीका को डीएलजे (DLJ) के साथ विलय के माध्यम से बनाया गया था, जिसे 3 नवम्बर 2000 को पूरा किया गया। सीएसएफबी एलएलसी (CSFB LLC), सीएसएफबी (CSFB) की मुख्य 
अमेरिकी पंजीकृत दलाल-व्यापारी सहायक कंपनी, डीएलजे (DLJ) की सहायक बन गयी और डीएलजे (DLJ) ने अपना नाम सीएसएफबी अमेरिका (CSFB USA) में बदल दिया है।
डीएलजे (DLJ) के विलय से पहले, क्रेडिट सुइस ग्रुप (सीएस) (CS) ने 1988 में फर्स्ट बोस्टन को खरीद कर सीएस फर्स्ट बोस्टन बनाया। फर्म को उभरे प्रकोष्ठ (बल्ज ब्रेकेट) स्थिति डोनॉल्डसन, लुफ्किन एंड जेंरेत्ते (डीएलजे)(DLJ) के साथ विलय के बाद प्राप्त हुई।
भारतीय इतिहास अनुसंधान परिषद

भारतीय इतिहास अनुसन्धान परिषद (Indian Council for Historical Research) भारत के मानव संसाधन विकास मंत्रालय की एक स्वायत्त संस्था है। इसका कार्य इतिहास से सम्बन्धित अनुसंधान करना है।
सेंट पीटर हाई स्कूल, भारत

अवलोकन

फादर बोअरकैम्प एमएचएम और लेफ्टिनेंट कर्नल डीन ने तत्कालीन माननीय मुख्य मंत्री शेख अब्दुल्ला से जम्मू में कॉन्वेंट स्कूल बनाने के लिए भूमि के एक टुकड़े के लिए अनुरोध किया। उन्होंने कश्मीरी मोहल्ला, बाबा जीवन शाह के पास एक घर किराए पर दिया और 2 साल तक वहां रहे। यह उसी घर से था जो सेंट पीटर्स हाई स्कूल, बीसी रोड का जन्म 1 9 52 में हुआ था। शुरू में, यह एक उर्दू माध्यम स्कूल था और केवल उन कैथोलिक छात्रों को स्वीकार किया गया था, जिन्हें जम्मू शहर में कहीं और प्रवेश नहीं दिया गया था। 1 9 54 में, पिता बोअरकैम्प ने बी सी रोड जम्मू में एक बंगला खरीदा और प्रस्तुतीकरण बहनों की मदद से वहां एक अंग्रेजी माध्यम विद्यालय शुरू किया। 1 9 64 में, प्रेजेंटेशन सिस्टर्स ने स्कूल को स्थानांतरित किया, जिसे अब लोकप्रिय रूप से प्रेजेंटेशन कॉन्वेंट सीनियर सेकेंडरी स्कूल के रूप में जाना जाता है, गांधी नगर में नए स्थान पर, जहां बी.सी. रोड स्कूल सेंट पीटर्स के रूप में कार्य करना जारी रहा। स्कूल ने 1 9 84 में उर्दू से अंग्रेजी में शिक्षा का अपना माध्यम बदल दिया और 1987 में इसे राज्य सरकार द्वारा हाई स्कूल के रूप में मान्यता दी गई।
गोल्ड(III) ऑक्साइड

गोल्ड (III) ऑक्साइड एक अकार्बनिक यौगिक है।
महोगनी

महोगनी जीनस स्वेतेनिया की उष्णकटिबंधीय दृढ़ लकड़ी प्रजातियों की एक सीधे-दानेदार, लाल-भूरे रंग की इमारती लकड़ी है, जो अमेरिका का स्थानीय वृक्ष है, और उष्णकटिबंधीय चिनबेरी परिवार, मेलियासी का हिस्सा है।
कार्तिक शुक्ल चतुर्दशी

यह हिंदू पंचांग के आठवें महीने के दूसरे पक्ष का चौदहवाँ दिन है।
रघुवंश प्रसाद सिंह

डाक्टर रघुवंश प्रसाद सिंह (जन्म 6 जून, 1946) भारत के चौदहवीं लोकसभा के सदस्य हैं एवं संयुक्त प्रगतिशील गठबंधन सरकार में कैबिनेट मंत्री हैं। श्री सिंह ग्रामीण विकास मंत्रालय का कामकाज संभालते हैं। वे संप्रग सरकार में राष्ट्रीय जनता दल का प्रतिनिधित्व कर रहे हैं। श्री सिंह बिहार के वैशाली लोकसभा क्षेत्र से चुनकर आये हैं।
नेपाल कम्युनिस्ट पार्टी (संयुक्त मार्क्सवादी)

नेपाल कम्युनिस्ट पार्टी (संयुक्त मार्क्सवादी) नेपाल का एक साम्यवादी दल राजनीतिक दल है। २००५ में नेपाल कम्युनिस्ट पार्टी (संयुक्त) तथा नेपाल कम्युनिस्ट पार्टी (मार्क्सवादी) के विलय से इस दल की स्थापना हुई।
इस दल का महासचिव Bishnu Bahadur Manandhar है। इस दल का अध्यक्ष Prabhu Narayan Chaudhari है। इस दल का युवा संगठन Nepal Progressive Student Federation है।
विष्णु श्रीधर वाकणकर

डॉ विष्णु श्रीधर वाकणकर (उपाख्य : हरिभाऊ वाकणकर ; 4 मई 1919 – 3 अप्रैल 1988) भारत के एक प्रमुख पुरातत्वविद् थे। उन्होंने भोपाल के निकट भीमबेटका के प्राचीन शिलाचित्रों का अन्वेषण किया। अनुमान है कि यह चित्र १,७५,००० वर्ष पुरानें हैं। इन चित्रों का परीक्षण कार्बन-डेटिंग पद्धति से किया गया, इसीके परिणामस्वरूप इन चित्रों के काल-खंड का ज्ञान होता है। इससे यह भी सिद्ध होता है कि उस समय रायसेन जिले में स्थित भीम बैठका गुफाओं में मनुष्य रहता था और वो चित्र बनाता था। सन १९७५ में भारत सरकार ने उन्हें पद्मश्री से सम्मानित किया।
श्री वाकणकर जन्म मध्य प्रदेश के नीमच में हुआ था। वे संस्कार भारती से सम्बद्ध थे, संस्कार भारती के संस्थापक महामंत्री थे। ज्ञात हो कि संस्कार भारती संगठन कला एवं साहित्य को समर्पित अखिल भारतीय संगठन है। इसकी स्थापना चित्रकार बाबा योगेंद्र जी पद्मश्री (2017) ने 1981 में की।
डॉ॰ वाकणकर जी ने अपना समस्त जीवन भारत की सांस्कृतिक धरोहरों को सहेजने में अर्पित किया। उन्होंने अपने अथक शोध द्वारा भारत की समृद्ध प्राचीन संस्कृति व सभ्यता से सारे विश्व को अवगत कराया। इन्होंने 'सरस्वती नदी भारतवर्ष में बहती थी', इसकी अपने अन्वेषण में पुष्टि करने के साथ-साथ इस अदृश्य हो गई नदी के बहने का मार्ग भी बताया। इनके शोध के परिणाम सम्पूर्ण विश्व को आश्चर्यचकित कर देने बाले हैं। आर्य-द्रविड़ आक्रमण सिद्धान्त को झुठलाने बाली सच्चाई से सबको अवगत कराने का महत्वपूर्ण कार्य सम्पादित किया।
राष्ट्रीय स्वयंसेवक संघ में आने पर उन्होंने आदिवासी क्षेत्रों में सामाजिक और शैक्षिक उत्थान कार्य किया। लगभग 50 वर्षों तक जंगलों में पैदल घूमकर विभिन्न प्रकार के हजारों चित्रित शैल आश्रयों का पता लगाकर उनकी कापी बनाई तथा देश-विदेश में इस विषय पर विस्तार से लिखा, व्याख्यान दिए और प्रदर्शनी लगाई। प्राचीन भारतीय इतिहास एवं पुरातत्व के क्षेत्र में डॉ॰ वाकणकर ने अपने बहुविध योगदान से अनेक नये पथ का सूत्रपात किया।
संस्कार भारती ने एक महत्वपूर्ण निर्णय लेते हुए इस महान कलाविद, पुरातत्ववेत्ता, शोधकर्ता, इतिहासकार, महान चित्रकार का जन्म-शताब्दी वर्ष 4 मई 2019 से 3 मई 2020 तक मनाने का सर्वसम्मति से निर्णय लिया है। यह इस विश्व विख्यात कला-साधक को सच्ची श्रद्धाञ्जलि होगी।
चित्रा नक्षत्र

आकाशीय मंडल में चौदहवाँ नक्षत्र है। चित्रा नक्षत्र के देवता त्वष्टा हैं जो एक आदित्य हैं। इस नक्षत्र के प्रथम दो चरण कन्या राशि में आते हैं। पे पो नाम से इस नक्षत्र की पहचान होती है। नक्षत्र स्वामी मंगल राशि स्वामी बुध इन दो ग्रहों का जातक पर विशेष प्रभाव पड़ता है। इसके बाद लग्नानुसार उसका भी फल मिलता है।
मंगल साहस, ऊर्जा, महत्वाकांक्षा, उग्र स्वभाव का प्रतीक है। इसके साथ अन्य ग्रहों की युति दृष्टि भी अपना अपना प्रभाव दिखाती है। कभी-कभी मंगल की अशुभ स्थिति या शनि से दृष्टि हो तो अनिष्ट कारण भी बनती है। मंगल-गुरु के साथ हो व राशि स्वामी बुध देखे तो कुशल व्यापारी प्रशासनिक अधिकारी, पुलिस या सेना में उच्च पद मिलता है।
ऐसे जातक उत्तम वक्ता के साथ अच्छे वकील भी बन सकते हैं। सी.ए. का भी कारक बन जाता है। मंगल-शुक्र की युति उस जातक को सुंदर तो बनाएगी, लेकिन सेक्सी भी बना देती है। मंगल सूर्य साथ हो तो ऐसे जातक अत्यंत तेजस्वी स्वभाव के साहसी, पराक्रमी, उच्च प्रशासन सेवाओं में जाकर सफलता हासिल करते हैं। राजनीति में सफल होते हैं।

मंगल-चंद्र साथ हो तो थोड़ा शांत प्रवृत्ति का भी बना देता है। मंगल राहु साथ हो तो ऐसा जातक व्यसनी भी होता है। उच्च के राहु के साथ हो तो राजनीति में सफल होते हैं। मंगल शनि के साथ हो तो अनिष्टकारी होता है। जिस भाव में हो तो जिस भाव में संबंध हो या दृष्टि हो तो उस भाव के प्रभाव को नष्ट कर देता है। इसका अकसर प्रभाव 40 वर्ष के बाद दिखाई देता है।
गाँव खेवङा

गाँव खेवङा जिला सोनीपत (हरियाणा) भारत मे है। यह सोनीपत से ११ कि॰ मि॰ पूर्व मे है। यह राई मण्डल के अन्तर्गत आता है। (by amit antil) http://www.facebook.com/pages/Khewra-Village-distt-sonepat-haryanaindia/199472640099352 Village- Khewra,distt-sonepat
लक्ष्यार्थ

लक्ष्यार्थ (अंग्रेज़ी: connotation) एक सामान्य रूप से समझा जाने वाला सांस्कृतिक या भावनात्मक संबंध है जो कुछ शब्द या वाक्यांश वहन करते है, उनके स्पष्ट या शाब्दिक अर्थ के अलावा जो उनका वाच्यार्थ है।
इसके प्रिय या अप्रिय भावनात्मक कनेक्शन के संबंध में किसी लक्ष्यार्थ को अक्सर सकारात्मक या नकारात्मक के रूप में वर्णित किया जाता है।

तर्क

किसी शब्द का वाच्यार्थ उन चीज़ों का समूह हैं जो वह शब्द सन्दर्भित करता हैं; जबकि उन सन्दर्भित चीज़ों  का अर्थ अंतर्निहित (imply) करने का काम लक्ष्यार्थ करता हैं। कुत्ते का वाच्यार्थ एक चार पैर वाला श्वान मांसभक्षी होगा। अतः, कहना कि "तुम कुत्ते हो" इस बात को वर्णित करने के बजाए कि तुम श्वान-संबंधी हो, यह अंतर्निहित करेगा कि तुम बदसूरत हो या आक्रामक हो।
२४६७ ईसा पूर्व

२४६७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४६७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचांग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मनोहर श्याम जोशी

मनोहर श्याम जोशी 1935- (देहांत: मार्च ३०, २००६) आधुनिक हिन्दी साहित्य के श्रेष्ट गद्यकार, उपन्यासकार, व्यंग्यकार, पत्रकार, दूरदर्शन धारावाहिक लेखक, जनवादी-विचारक, फिल्म पट-कथा लेखक, उच्च कोटि के संपादक, कुशल प्रवक्ता तथा स्तंभ-लेखक थे। दूरदर्शन के प्रसिद्ध और लोकप्रिय धारावाहिकों- ' बुनियाद' 'नेताजी कहिन', 'मुंगेरी लाल के हसीं सपने', 'हम लोग' आदि के कारण वे भारत के घर-घर में प्रसिद्ध हो गए थे। वे रंग-कर्म के भी अच्छे जानकार थे। उन्होंने धारावाहिक और फिल्म लेखन से संबंधित ' पटकथा-लेखन' नामक पुस्तक की रचना की है। दिनमान' और 'साप्ताहिक हिन्दुस्तान' के संपादक भी रहे।

जीवन वृत्त

उनका जन्म 09 अगस्त १९३३ को राजस्थान के अजमेर के एक प्रतिष्ठित एवं सुशिक्षित परिवार में हुआ था। उन्होंने स्नातक की शिक्षा विज्ञान में लखनऊ विश्वविद्यालय से पूरी की। 
परिवार में पीढ़ी दर पीढी शास्त्र-साधना एवं पठन-पाठन व विद्या-ग्रहण का क्रम पहले से चला आ रहा था, अतः विद्याध्ययन तथा संचार-साधनों के प्रति जिज्ञासु भाव उन्हें बचपन से ही संस्कार रूप में प्राप्त हुआ जो कालान्तर में उनकी आजीविका एवं उनके संपूर्ण व्यक्तित्व विकास का आधारबना। 
।
सोयाबीन ड्वार्फ वाइरस

सोयाबीन ड्वार्फ वाइरस एक विषाणु है।
योगिता बाली

योगिता बाली एक भारतीय अभिनेत्री व डिस्को डांसर मिथुन चक़वर्ती की पत्नी हैं।
छेरा रोग

छेरा रोग (Fasciolosis) पशुओं की यह एक परजीवी बीमारी है। यह बीमारी पशुओं में एक प्रकार के परजीवी (लिवर-फ्लूक तथा फैसिओला/Fasciola gigantica) से होती है। ये दोनों परजीवी अपने जीवन का कुछ समय नदी, तलाब, पोखर आदि में पाये जाने वाले घोंघा में व्यतीत करते है और शेष समय पशुओं के शरीर (यकृत) में। घोंघा से निकलकर इस परजीवी के अवस्यक र्लावा नदी, पोखर, तालाब के किनारे वाले घास की पत्तियों पर लटके रहते है। पशु जब इस घास के संपर्क में आते है, तो ये परजीवी पशुआें के शरीर में प्रवेश कर जाते है। शरीर के विभिन्न आंतरिक अंगों में भ्रमण करते हुए अंततः ये अपना स्थान पशु के यकृत (लीवर) तथा पीत की थैली (पित्ताशय) में बना लेते हैं। पशुओं का यकृत जैसे-जैसे प्रभावित होता है, वैसे-वैसे रोग के लक्षण प्रकट होते जाते है। बीमारी की तीव्रता यकृत के नुकासान की व्यापकता पर निर्भर करती है।
निचलौल

सरकारी सुविधायें

निचलौल के केन्द्र में  पुलिस थाना  एवं प्राथमिक स्वास्थ्य केन्द्र है। निचलौल में माध्यमिक विद्यालय भी है, जो 12वीं तक है।

भाषा

यहाँ मुख्यतः भोजपुरी व हिंदी बोली जाती हैं।
एंड्रयू फायर

एंड्रयू जाकारी फायर (Andrew Zachary Fire; जन्म अप्रैल 27, 1959) नोबेल विजेता अमेरिकी जीवविज्ञानी हैं।
शरद पूर्णिमा

कथा

एक साहुकार के दो पुत्रियाँ थी। दोनो पुत्रियाँ पुर्णिमा का व्रत रखती थी। परन्तु बडी पुत्री पूरा व्रत करती थी और छोटी पुत्री अधुरा व्रत करती थी। परिणाम यह हुआ कि छोटी पुत्री की सन्तान पैदा ही मर जाती थी। उसने पंडितो से इसका कारण पूछा तो उन्होने बताया की तुम पूर्णिमा का अधूरा व्रत करती थी जिसके कारण तुम्हारी सन्तान पैदा होते ही मर जाती है। पूर्णिमा का पुरा विधिपुर्वक करने से तुम्हारी सन्तान जीवित रह सकती है।
उसने पंडितों की सलाह पर पूर्णिमा का पूरा व्रत विधिपूर्वक किया। उसके लडका हुआ परन्तु शीघ्र ही मर गया। उसने लडके को पीढे पर लिटाकर ऊपर से पकडा ढक दिया। फिर बडी बहन को बुलाकर लाई और बैठने के लिए वही पीढा दे दिया। बडी बहन जब पीढे पर बैठने लगी जो उसका घाघरा बच्चे का छू गया। बच्चा घाघरा छुते ही रोने लगा। बडी बहन बोली-” तु मुझे कंलक लगाना चाहती थी। मेरे बैठने से यह मर जाता।“ तब छोटी बहन बोली, ” यह तो पहले से मरा हुआ था। तेरे ही भाग्य से यह जीवित हो गया है। तेरे पुण्य से ही यह जीवित हुआ है। “उसके बाद नगर में उसने पुर्णिमा का पूरा व्रत करने का ढिंढोरा पिटवा दिया।
ॐ

विधान

इस दिन मनुष्य विधिपूर्वक स्नान करके उपवास रखे और जितेन्द्रिय भाव से रहे। धनवान व्यक्ति ताँबे अथवा मिट्टी के कलश पर वस्त्र से ढँकी हुई स्वर्णमयी लक्ष्मी की प्रतिमा को स्थापित करके भिन्न-भिन्न उपचारों से उनकी पूजा करें, तदनंतर सायंकाल में चन्द्रोदय होने पर सोने, चाँदी अथवा मिट्टी के घी से भरे हुए १०० दीपक जलाए। इसके बाद घी मिश्रित खीर तैयार करे और बहुत-से पात्रों में डालकर उसे चन्द्रमा की चाँदनी में रखें। जब एक प्रहर (३ घंटे) बीत जाएँ, तब लक्ष्मीजी को सारी खीर अर्पण करें। तत्पश्चात भक्तिपूर्वक ग़रीबों को  इस प्रसाद रूपी खीर का भोजन कराएँ और उनके साथ ही मांगलिक गीत गाकर तथा मंगलमय कार्य करते हुए रात्रि जागरण करें। तदनंतर अरुणोदय काल में स्नान करके लक्ष्मीजी की वह स्वर्णमयी प्रतिमा किसी दीन दुःखी को अर्पित करें। इस रात्रि की मध्यरात्रि में देवी महालक्ष्मी अपने कर-कमलों में वर और अभय लिए संसार में विचरती हैं और मन ही मन संकल्प करती हैं कि इस समय भूतल पर कौन जाग रहा है? जागकर मेरी पूजा में लगे हुए उस मनुष्य को मैं आज धन दूँगी।
इस प्रकार प्रतिवर्ष किया जाने वाला यह कोजागर व्रत लक्ष्मीजी को संतुष्ट करने वाला है। इससे प्रसन्न हुईं माँ लक्ष्मी इस लोक में तो समृद्धि देती ही हैं और शरीर का अंत होने पर परलोक में भी सद्गति प्रदान करती हैं।
कोलाज अटकल

कोलाज ऊहा या कोलाज अटकल (Collatz conjecture) गणित की एक ऊहा (conjecture) है जिसका नामकरण लोथर कोलाज़ (Lothar Collatz) के नाम पर हुआ है जिसने सन १९३७ में इसे प्रस्तावित किया था।
गैण्डा

गैंडा (राइनोसरस / Rhinoceros) एक जानवर है जिसकी पाँच जातियाँ पायी जाती हैं। इसमें से दो प्रजातियाँ अफ्रीका सार्थक में तथा तीन दक्षिण एशिया में मिलती हैं।
उत्प्रेक्षा अलंकार

जहाँ उपमेय में उपमान की सम्भावना की जाती हैं, वहां उत्प्रेक्षा अलंकार होता है।
यदि पंक्ति में -मनु, जनु, मेरे, जानते, मनहु, मानो, निश्चय, ईव आदि आता है, वहां उत्प्रेक्षा अलंकार होता है। 
जैसे- चित्रकूट जनु अचल अहेरी।।
उदाहरण-o saathi re tere bina bhi kya jina
लता भवन ते प्रगट भे, तेहि अवसर दोउ भाइ। 
निकसे जुग-जुग विमल विधु, जलद पटल विलगाइ।।
सोहत ओढ़े पीत पट, श्याम सलोने गात। 
मनहु नीलमणि शैल पर, आतप परयो प्रभात।।
सिर फट गया उसका, मानो अरुण रंग का घड़ा।
डेबिट कार्ड से धोखाधड़ी

जैसा कि हम सब जानते हैं कि इंटरनेट बैंकिंग के माध्यम से आजकल धोखाधड़ी के मामले दिन–ब–दिन बढ़ते जा रहे हैं। कंप्यूटर या इंटरनेट के जरिए किए जाने वाले इस प्रकार के अपराध को हम साइबर क्राइम कह सकते हैं। क्या आप साइबर क्राइम के बारे में जानते हैं? यह कंप्यूटर या इंटरनेट के माध्यम से की जाने वाली आपराधिक गतिविधियां होती हैं और कंप्यूटर क्राइम के नाम से भी जानी जाती हैं।

धोखाधड़ी

धोखाधड़ी क्रेडिट या डेबिट कार्ड से की जा सकती है लेकिन क्रेडिट कार्ड धोखाधड़ी और साइबर अपराध डाटा की चोरी से ही अधिकतर जुड़ा होता हैं। पर डेबिट कार्ड का हैक होने के कई कारण होसकते हैं। इसीलिए डेबिट कार्ड का इस्तेमाल करते समय हमें सावधान रहना चाहिए क्योंकि यह हमारे बटुए/पर्स का सबसे संवेदनशील लिंक होता है। यदि क्रेडिट कार्ड से किसी प्रकार की धोखाधड़ी की जाती है तो अपराधी को पकड़ने की संभावना होती है लेकिन यदि धोखाधड़ी डेबिट कार्ड से हुई हो तो यह थोड़ा मुश्किल हो जाता है। यह सीधे आपके बैंक खाते से जुड़ा होता है और यदि धोखाधड़ी होती है, तो मेहनत से कमाए गए पैसे एक ही झटके में आपके हाथ से जा चुके होते हैं और फिर आपको इस बात का इंतजार करना होता है कि वो वापस आपको मिलेंगे या नहीं। और फिर यदि आपका पिन (PIN) चोरी हो गया तब तो आप इससे भी बुरे नतीजों की उम्मीद कर सकते हैं। क्या आपने यह नोटिस किया है कि यदि धोखाधड़ी क्रेडिट कार्ड से की जाती है तो आपको अपने ऋणदाता (साहूकार/ lender) को सिर्फ सूचित करना होता है और आपको अपनी जेब से नकद का भुगतान नहीं करना होता। इसलिए आज कल लोग सभी प्रकार की गैर– नकदी लेन–देन के लिए क्रेडिट कार्ड का इस्तेमाल करना पसंद करने लगे हैं।